钦定古今图书集成/明伦汇编/氏族典/第264卷 > 王宗佶
## 钦定古今图书集成/明伦汇编/氏族典/第264卷 > 王宗佶

按《十国春秋》，“前蜀王宗佶，本姓甘氏，洪州人也。高祖
为忠武军卒时，掠得之，养以为子。已而，以军功累迁
武信军节度使。天复初，充扈驾指挥使，将兵五万，声
言迎驾，进袭山南诸州。久之，进太师，封晋国公。及皇
子元懿等稍长，宗佶以养子，心不自安，与郑骞等谋，
求为大司马，总六军，开元帅府，凡军事便宜，行而后”

密使，是将反邪？”会宗佶求大司马，章三上，高祖以问
道袭，道袭因激怒高祖曰：“宗佶功臣，其威望可以伏
人心，陛下宜即与之。”高祖心益疑。宗佶入奏事，自请
不已，高祖叱武士𢷏杀之，并赐骞死。